Puerto Nariño

Ti Puerto Nariño ket ti maikadua a munisipalidad ti departamento ti Amazonas ti Colombia, a mabirukan iti igid ti Karayan Amasona.

Daytoy ket addaan iti agarup a 6,000 nga agtataeng, kaaduan isuda ket indihenio (manipud iti Tribu ti Ticuna) ken mabalin laeng ti magna ditoy, saan a maipalubos iti karro wenno motorsiklo, kas maysa nga eksperimento iti maysa nga ekolohiko a komunidad.

Ti naganna ket nagtaud manipud iti nadayeg a Colombiano a heneral, ni Antonio Nariño, nga isu ket nangala iti aktibo a papel iti gubat ti wayawaya kadagiti simmakop nga Espaniol.

Heograpia 
Ti Puerto Nariño ket ti maikadua a munisipalidad iti departamento ti Amazonas.  Daytoy ket mabirukan iti igid ti Karayan Loretoyaco, 87 km manipud iti Leticia ken 1240 km manipud iti Bogota.  Ti agpakatengnga a temperatura ket 30°C.

Pakasaritaan 
Ti ili ket napundar idi 1961 Agosto 18 babaen ti maysa a doktor nga agnagan iti Jose Humberto Espejo Hernandez.

Dagiti akinruar a silpo 
 Opisial a website ti Puerto Nariño 

Dagiti munisipalidad ti Departamento ti Amazonas